Sanral ontken dat hy skuld afskryf oor onbetaalde e-tolgelde | Maroela Media
Sanral ontken dat hy skuld afskryf oor onbetaalde e-tolgelde
Die Suid-Afrikaanse Nasionale Padagentskap (Sanral) het Woensdag ontken dat hy verliese van R3,6 miljard afgeskryf het vir e-tolgelde wat al langer as drie jaar agterstallig is, in vergelyking met R92 miljoen in 2015/16.
Dit volg nadat Sanral Dinsdag voor die portefeuljekomitee oor vervoer verskyn het om sy geïntegreerde jaarverslag in te dien.
Die Organisasie teen Belastingmisbruik (Outa) het Dinsdag gesê die staatsonderneming sukkel om e-tolskuld van motoriste te verhaal, met 'n verlies vir 2016/17 van net minder as R5,5 miljard.
Volgens Outa is die verlies van 2016/17 hoër as die verlies van R1,2 miljard uit verlede jaar, met die grootste deel van ongeveer R3,6 miljard wat toegeskryf word aan tolbedrywighede.
Outa het gesê die R3,6 miljard is gelykstaande aan 50% van alle tol-inkomste vir die eerste 15 maande van Gauteng se e-tolbedrywighede en is beduidend meer as die voorgeskrewe skuld.
Sanaral het groot teenstand gekry vir die e-tolstelsel in Gauteng nadat die Gautengse Hoofwegverbeteringsprojek (GFIP) in Desember 2013 ingestel is.
Skhumbuzo Macozoma, uitvoerende hoof van Sanral, het egter gesê berigte dat die agentskap die skuld afgeskryf het, is "foutief". "Die niebetaling van tolgelde is 'n misdaad. Sanral het herhaaldelik aangedui dat hy alles in sy vermoë doen om die skuld in te samel. Dit sal nie verstandig wees om die bedrag af te skryf tensy dit duidelik is dat dit nie verhaalbaar is nie," het Macozoma gesê.
Hy het bygevoeg Sanral is besorg oor die swak verhaling vir GFIP en sy raad het die regering versoek om die impak met sy kabinet te bespreek om die volhoubaarheid van die agentskap te verseker.
"Ons moet met Suid-Afrikaners gesels om 'n situasie te vermy waar hulle tolbedrywighede teenstaan. Daar is 'n negatiewe persepsie en weerstand teen tolbedrywighede en die gevolg is dat ons nie so veel poste kan skep soos ons wil nie," het Macozoma gese.
Sassa: Planne bespoedig dat Poskantoor betalings kan oorneem
as jy te dom is om te besef jy het verloor…
Die man motiveer die stigting van tolbedrywighede om werk te skep. Totaal absurt, wie wil nou suksesvol werk skep deur tol geld in te samel….
Werkskepping deur vervaardiging skep die meeste sukses, jy vervaardig 'n produk wat bydrae lewer tot goedere (kos, motors,melk ens) en die ekonomie en werkers verdien 'n salaris.
Ek is moeg vir al die kriminaliteit en die plaasmoorde en betoging. As ek kom kuier in SA huur ek n motor. Hoekom moet ek as toeris betaal vir al die poortjes wat niemand van julle betaal nie? Ek sal SA nooit weer besoek nie. Daar is baie lande in die wereld wat so baie sonure het en -die belangikste- vrede en respek vir mekaar- Koebaai!
Daar wys hierdie persoon sy e-tol kennisgewing aan hom gestuur. Sy name, ID-nommer, adres ens. baie mooi en sorgvuldig korrek. Daar is egter net een klein ou foutjie: Die lorrie (vragmotor) op die bygaande foto is 'n ding wat hy nog nooit in sy lewe besit het. So hier gaan dit heel moontlik oor vervalste nommerplate wat nie deur e-tol nagegaan is.
Ek verstaan daar is nog verskeie sulke gevalle, so hoe nou?
Sanral moet my rekening maar in my hand kom gee hier op die plaas as hulle dink ek skuld hulle iets.